Gazetari investigativ, Artan Hoxha, ashtu siç paralajmëroi një ditë më parë, ka publikuar videon e vrasjes së biznesmenit në Tropojë, Guxim Gjyriqi ndërsa zbardh detaje të reja.
Sipas Hoxhës, ora kur është ekzekutuar biznesmeni, nuk përkon me atë që ka raportuar policia, me një diferencë prej 40 minutash.
"Jane aq të shpeshta ngjarjet, aq të zhurmshme sa mbulojnë njëra tjetrën. Ajo që është shqetësuese, është pikërisht fakti se ngjarja ka ndodhur në Bajram Curri, larg syrit të mediave.
Është një vrasje me mesazh, pra që paralajmëron një zinxhir vrasjesh të tjera. Duket një ngjarje e spostuar, e lënë në harresë. Detajet nuk kanë përputhje me atë që unë pashë në terren.
Çfarë, ka ndodhur?
Orari ka rreth 40 minuta diferencë, nga ai që ka ndodhur dhe ai që është raportuar. Trupi ka ndejtur në vendngjarje 40 minuta dhe kjo i ka dhënë kohën edhe makinës që u gjet në Golaj të Hasit të largohej.
Kamerat e sigurisë dëshmojnë orarin e saktë, 22: 53 minuta kur ka ndodhur vrasja. Megjithatë unë uroj që Prokuroria ti ketë sekuestruar kamerat e sigurisë, pasi rruga nacionale që lidh Fushë Arrëzin me Bajram Currin është e paisur me kamera me rezolucion të lartë", theksoi Hoxha nga studion e ABC news.
Lajme të Rekomanduara:
OFL ndalet në Durrës dhe Tiranë/ Ultimatum pesë personave për deklarimin e pasurisë
Vijon pa ndërprerë Operacioni Forca e Ligjit, në zbatim të detyrave të përcaktuara në Aktin Normativ të datës 31 janar 2020. Në kuadër të zbatimit...
Lidhja me Viola Spiron/ Kush është koka e trafikut të kokainës në Holandë, që SPAK i kërkon pasurinë
Prokuroria e Posaçme Anti-Korrupsion ka kërkuar konfiskimin e 17 pasurive të shtetasit Valentin Selaj, i cili dyshohet për veprat penale të "Trafikimit të narkotikëve", "Pjesëmarrje...